OpenLLM-France/wikimedia huggingface dataset:
# 2018ko Belgikako Itzulia

2018ko Belgikako Itzulia :
| Datu orokorrak ||
| Lasterketa | 88. Belgikako Itzulia |
| Txapelketa | 2018 UCI Europe Tour 2.HC |
| Etapak | 5 |
| Datak | maiatzak 23 – 2018.eko maiatzak 27 |
| Luzera | 660,8 km |
| Herrialdea | Belgika |
| Irteera-lekua | Buggenhout |
| Helduera-lekua | Tongeren |
| Taldeak | 20 |
| Parte-hartzaileak | 140 |
| Amaitu dutenak | 129 |
| Bataz besteko abiadura | 44,87 km/o |
| Emaitzak ||
| Txapelduna | Jens Keukeleire (Lotto-Soudal) |
| Txapeldunordea | Jelle Vanendert (Lotto-Soudal) |
| Hirugarrena | Dion Smith (Wanty-Groupe Gobert) |
| Puntukako sailkapena | André Greipel (Lotto-Soudal) |
| Saiatuena | Thomas Sprengers (Sport Vlaanderen-Baloise) |
| Talderik onena | Lotto-Soudal |
| ◀2017 | 2019▶ |
| Dokumentazioa ||
2018ko Belgikako Itzulia txirrindularitza lasterketa honen 88. edizioa izan zen. 2018ko maiatzaren 23 eta 27 artean ospatu zen, 660,8 kilometro eginez 5 etapatan. Garailea Jens Keukeleire izan zen.

### Taldeak
## Etapak

| Etapa | Data | Etapako hiriak | type | Luzera (km) | Etapako garailea | Sailkapen orokorreko liderra |
| 1 | Maik 23 | Buggenhout – Buggenhout | etapa laua | 179 | André Greipel | André Greipel |
| 2 | Maik 24 | Lochristi – Knokke-Heist | etapa laua | 162,1 | André Greipel | André Greipel |
| 3 | Maik 25 | Bornem – Bornem | banakako erlojupekoa | 10,6 | Christophe Laporte | Christophe Laporte |
| 4 | Maik 26 | Wanze – Wanze | etapa gorabeheratsua | 151,4 | Jelle Vanendert | Jens Keukeleire |
| 5 | Maik 27 | Landen – Tongeren | etapa laua | 157,7 | Bryan Coquard | Jens Keukeleire |

### 5. etapa
## Sailkapen orokorra

Iturria : ProCyclingStats :

## Kanpo estekak

* Datuak: Q53502916
# 2018ko Armeniako protestak

2018ko Armeniako protestak 2018ko apirilean deitu ziren hainbat ekitaldi eta manifestazio izan ziren. Milaka pertsonek parte hartu zuten manifestazio ugari deitu ziren, gehienak Armeniako hiriburuan egin ziren, Erevanen. Gaur egun ere martxan dauden protesta hauen ordezkari nagusia Armeniako gobernuaren oposizioko buruzagia da, Nikol Pashinyan. Protestak eta manifestazioak Serge Sargsianen hirugarren agintaldiari aurka egiteko deitu ziren, gizon hau Armeniako Errepublikako gobernuaren ikur nagusiena zelako. Apirilaren 23an aipatutako gizonak bere herrialdeko lehen ministro izateari uko egin zion, hautetsia izan bezain laster.

## Ikus, gainera

* Armenia
* Serge Sargsian
* Erevan
* Armeniako historia

## Kanpo estekak

* Datuak: Q51846024
* Multimedia: 2018 Armenian Revolution / Q51846024
# 2018ko Arkansasko gobernadore hauteskundeak

2018ko Arkansasko gobernadore hauteskundeak 2014eko azaroaren 6an izan ziren, Arkansasko gobernadore kargua hautatzeko.
Jarduneko gobernadore errepublikanoa, Asa Hutchinson, bigarren agintaldi baterako berraukeratua izan zen, 33 portzentaje-puntu baino gehiagoko aldeaz irabaziz eta konderri guztietan, zazpitan izan ezik, hondatuz, hau da, Arkansasen historian gobernadore izateko hautagai errepublikano baten garaipen-tarterik handiena.

## Kanpo estekak

* Datuak: Q28221011
# ALSA

ALSA Grupo S.L.U. (Automóviles Luarca, S.A. izenpean sortua) espainiar garraio-enpresa multinazionala da, 1923an Luarcan sortua. 2005rik aurrera, National Express britainiar enpresarena da. 2008an Transportes Colectivos S.A. erosi zuen eta Hego Euskal Herriko hainbat linea kudeatzen ditu.

## Kanpo estekak

* Datuak: Q294510
* Multimedia: ALSA Grupo / Q294510
# ALPAC

ALPAC (Automatic Language Processing Advisory Committee) John R. Pierce buru zuten hirurogeita hamar zientzialarik 1964an osatutako batzordea zen. Bere helburua hizkuntzalaritza konputazionalaren eta konkretuki itzulpengintza automatikoaren aurrerapena ebaluatzea zen. 1966an batzordeak argitaratutako txostenak, ALPAC txostena izenez ezagutzen dena, hizkuntzalaritza konputazionalaren inguruko oinarrizko ikerketa beharrezko zela zioen, eta horrek itzulpengintza automatikoaren inguruko ikerketen murrizketa suposatu zuen, batez ere Estatu Batuetan.

## Erreferentziak

* John R. Pierce, John B. Carroll, et al., Language and Machines — Computers in Translation and Linguistics. ALPAC report, National Academy of Sciences, National Research Council, Washington, DC, 1966.

## Kanpo estekak

* (Ingelesez) ALPAC txostena (archive.org; litekeena da osorik ez egotea)
* (Ingelesez) ALPAC txostenaren laburpena (PDF)
* Datuak: Q372321
# ALOHA artekatua

Sare eta teknologia protokoloak* :
| Aplikazio geruza | DNS, FTP, HTTP, HTTPS, IMAP, IRC, NFS, NNTP, NTP, POP3, SMB/CIFS, SMTP, SNMP, SSH, Telnet, SIP, gehiago |
| Aurkezpen geruza | ASN.1, MIME, SSL/TLS, XML, gehiago |
| Saio geruza | NetBIOS, gehiago |
| Garraio geruza | SCTP, SPX, TCP, UDP, gehiago |
| Sare geruza | AppleTalk, IP, IPX, NetBEUI, X.25, gehiago |
| Lotura geruza | ATM, Ethernet, Frame Relay, HDLC, PPP, Token Ring, Wi-Fi, STP, gehiago |
| Geruza fisikoa | Kable ardazkide, Zuntz optiko, Pare kordatu, Mikrouhin-sarea, Irrati bidezko sarea, RS-232, gehiago |
| *OSI ereduaren arabera ||
ALOHA artekatua 1972an ALOHA protokoloaren hobekuntzarako eginiko proposamena da, datuak bidaltzeko denbora tarte konstantean erabiltzea hain zuzen ere. Igorle guztiek jakingo zuten noiz hasten zen denbora tarte bakoitza eta horrela talka egiteko aukerak gutxituko ziren, eta talka gertatuz gero, denbora tarte batera mugatzen zen. ALOHA-ren hobekuntza honi ALOHA artekatua deitu zitzaion denbora tarteak erabiltzeagatik. Hobekuntza honekin metodo honen eraginkortasuna %37ra igotzen da.

## Ikus, gainera

* ALOHA hutsa
* Atzipen protokoloak

## Erreferentziak

* Andrew S. Tanenbaum, Konputagailu-sareak (3. ed 2002), EHU ed.
* Andrew S. Tanenbaum, Computer Networks (4. ed 2003), Prentice Hall.

## Kanpo estekak

* Datuak: Q294502
* Multimedia: ALOHAnet / Q294502
# ALOHA hutsa

Sare eta teknologia protokoloak* :
| Aplikazio geruza | DNS, FTP, HTTP, HTTPS, IMAP, IRC, NFS, NNTP, NTP, POP3, SMB/CIFS, SMTP, SNMP, SSH, Telnet, SIP, gehiago |
| Aurkezpen geruza | ASN.1, MIME, SSL/TLS, XML, gehiago |
| Saio geruza | NetBIOS, gehiago |
| Garraio geruza | SCTP, SPX, TCP, UDP, gehiago |
| Sare geruza | AppleTalk, IP, IPX, NetBEUI, X.25, gehiago |
| Lotura geruza | ATM, Ethernet, Frame Relay, HDLC, PPP, Token Ring, Wi-Fi, STP, gehiago |
| Geruza fisikoa | Kable ardazkide, Zuntz optiko, Pare kordatu, Mikrouhin-sarea, Irrati bidezko sarea, RS-232, gehiago |
| *OSI ereduaren arabera ||
ALOHA hutsa oinarrizko protokoloa da, ez dena kezkatzen transmisio-bidean seinale elektrikorik dagoen. Igorle batek datuak bidali nahi dituenean bidali egiten ditu kanala libre dagoen ala ez begiratu gabe. Bukatzen duenean hartzaileak informazioa ondo jaso badu egiaztapena bidaliko dio, eta egiaztapena ez bada denbora tarte batean iristen, igorleak datuen artean talka egin duela suposatzen du. Estazio hartzaileak egiten duen zeregin bakarra, estazio igorleari mezua heldu zaion ohartaraztea da.
Estazio igorleak ez badu onespenik (acknowledgement, ACK) jasotzen suposatzen du mezua ez zaiola heldu. Orduan estazio igorleak denbora bat itxaroten du, berriz mezua birbidaltzeko. Itxaronaldi honek aleatorioa izan behar du bestela aurreko mezuarekin berriz talka egingo luke.
ALOHA bezalako protokolo baten eraginkortasuna oso baxua da (gehienez %18), kaosean oinarritzen baita. Kanalaren okupazioa handitzen denean estazioen arteko talkak handitu egiten dira eta sarea kolapsatu daiteke. Talka bat ematen da bi emisio aldiune berean ematen badira.

## Ikus, gainera

* Atzipen protokoloak
* ALOHA artekatua

## Erreferentziak

* Andrew S. Tanenbaum, Konputagailu-sareak (3. ed 2002), EHU ed.
* Andrew S. Tanenbaum, Computer Networks (4. ed 2003), Prentice Hall.

## Kanpo estekak

* Datuak: Q1411701
# ALF

ALF AEBetako zientzia-fikziozko komedia telesail bat izan zen. 1986ko irailaren 22tik 1990eko martxoaren 23ra NBC katean aireratu zen. 4 denboraldi eta 99 atal izan zituen. Paul Fusco eta Tom Patchettek sortu, eta Paul Fusco, Max Wright, Anne Schedeen, Andrea Elson eta Benji Gregory aktoreek antzeztu zuten.
ALF izenburua ingelesezko Alien Life Form (Estralurtar Bizi Forma) hitzen laburdura da, hain zuzen ere.

## Argumentua

Oharra: Atal honek istorio osoa edo amaiera argitzen du.
ALFirrati-zale baten seinalean jarraituz zebilela bere espazio-ontziarekin istripuz Lurrean erori den Melmak planetako estralurtar bat da. Kaliforniako Tanner familiako senideek beren etxean ostatu emango diote, ondorioz estralurtar lagunkoi, ironiko eta lotsagabea eta senideek egunerokotasuneko elkarbizitzan bizipen umoretsu ugari biziko dituzte.

## Aktoreak

* Paul Fusco – ALF (panpinaren ahotsa)
** Lisa Buckley – ALF (panpinaren mugimenduen laguntzailea)
** Bob Fappiano – ALF (panpinaren mugimenduen laguntzailea)
* Max Wright – Willie Tanner
* Anne Schedeen – Kate Tanner
* Andrea Elson – Lynn Tanner
* Benji Gregory – Brian Tanner

## Kanpo estekak

* ALF' telesailaren sarrera ikusgai eta doinua entzungai. Youtube.com
* ALF' telesailaren IMDBko fitxa irakurgai (Ingelesez)
* Datuak: Q264221
* Multimedia: ALF (TV series) / Q264221
# ALBA Berlin

| Izen ofiziala | Schreibweise ALBA |
| Hiria | Berlin |
| Eskualdea | |
| Herrialdea | Alemania |
| Sorrera: | 1989 |
| Pabilioia Izena Inaugurazioa Edukiera | O2 World 2008 16.000 lagun |
| Janzkera - Kamiseta - Praka | Horia marra urdin ilunekin |
| Bazkideak: | |
| Presidentea | Dieter Hauert |
| Entrenatzailea | Gordon Herbert |
| Maskota | |
| https://web.archive.org/web/20141019190303/http://www.albaberlin.de/english.html ||
ALBA Berlin (ofizialki Schreibweise ALBA), Berlingo saskibaloi taldea da. Bere armarrian ageri den albatrosarengatik Berlin Albatrosses ezizena du.

## Historia

BG Charlottenburg izenarekin sortu zen 1989an, baina 1991ean ALBA (zabor kudeaketa enpresak) babestea erabaki zuenean ALBA Berlin izenarekin ezagutzen hasi zen.
1995an irabazi zuen bere lehen titulua, Korać Kopa hain zuzen ere. 1997tik aurrera Alemaniako Bundesligaren zapi titulu jarraian etorri ziren. Alemaniako 6 Kopa ere baditu.

## Palmaresa

Alemanian:
* Alemaniako Bundesliga (8): 1997, 1998, 1999, 2000, 2001, 2002, 2003 eta 2008.
* Alemaniako Kopa (6): 1997, 1999, 2002, 2003, 2006 eta 2009.
Europan:
* Korać Kopa (1): 1995.

## Kanpo estekak

* (Ingelesez)(Alemanez) Webgune ofiziala
* Datuak: Q643795
* Multimedia: ALBA Berlin / Q643795
# ALGOL 60

ALGOL 60 (honen laburdura da: Algorithmic Language 1960), ALGOL programazio-lengoaien familiako kidea da. ALGOL 58-ren jarraipena izan zen, eta haietan hasi ziren lantzen kode-blokeak; begin eta end hitz gakoen artean biltzen ziren ekintza-multzo horiek, aurrerapen esanguratsua izan zen programazioa egituratua definitzeko bidean. ALGOL 60 habiatutako funtzioen definizioak esparru lexikalarekin ezartzen zituen lehen lengoaia izan zen. Programazio-lengoaia asko sortu ziren hortik geroago, besteak beste, Pascal, C, CPL, Simula, BCPL, eta B. Garai hartako ordenagailu guztiek ALGOL 60 kontzeptuetan oinarritutako programazio-lengoaia zuten.
Niklaus Wirth-ekh ALGOL 60-n oinarritu zen bere ALGOL W lengoaia sortzeko, garapen gehigarriekin geroago Pascal bihurtuko zena. ALGOLen bertsio ofizialek lehenengo aldiz argitaratu ziren urtearen arabera izendatu izan dira. Algol 68-k Algol 60-rekiko izugarri desberdina da eta partzialki kritikatu da, beraz, oro har, "Algol" lengoaia esaten denean Algol 60-ko dialektoei buruz hitz egiten ari da.

## Estandarizazioa

ALGOL 60- COBOLekin - estandarizazioa bilatu zuten lehen lengoaiak izan ziren.
* ISO 1538: 1984 Programazio-lengoaiak - Algol 60 (egonkortua)
* ISO / TR 1672: 1977 ALGOLen oinarrizko sinboloen irudikapena ... (orain erretiratua)

## Kanpo estekak

* Datuak: Q1209759
# ALMEN

ALMEN gaur egun Arizmendi ikastola osatzen duten eskoletako baten izena izan zen 1999 arte. Bere hizkiek, gaztelaniaz, Asociación Léniz Mancomunidad de Enseñanza esan nahi dute.

## Historia
### Sorrera

Eskola hau, 1966. urtean sortua izan zen, garai hartan, Marianisten Eskola izena zuelarik. Gainera, eskola hau, egungoa baino beherago zegoen, gaur egun, Mendigoia Hotela dagoen toki inguruan, eta handik, zuhaitz arteko bidexka bat dagoen tokiraino hedatzen zen.

### Egungo eraikina

Egungo eraikina, 1980ko hamarkadaren eta 1990eko hamarkadaren artean eraikia izan zen, une horretan, ALMEN izena hartu zuelarik. Ondoren, beste aldaketa batzuk egin zitzaizkion, gaur egun ikus daitekeen bezala geratu zen arte.

### Arizmendi ikastola

1999an, Arrasateko San Frantzisko Xabier, Umezaintza eta San Viatorrekin batera, Arizmendi ikastola sortu zuen.

## Kultura
### Bertsolaritza

Inoiz sorturiko lehenengo bertso-eskola Almeneko bertso-eskola izan zen, 1974an sortu zena. Patxi Goikolea, Xanti Iparragirre eta Joanito Akuixu izan ziren irakasleak eta Jon Sarasua, Aitor Sarasua, Arantzazu Loidi, Felix Iñurrategi, Jon Iñaki Izarzelaia eta beste hainbat aritu ziren bertsotan.

### Almen Kirol Elkartea

Eskola marianista izanik Olinpiada marianistetan hartzen zuen parte, Estatuan zeuden gainerako eskola marianistekin batera. 1983. urtean ALMENen bertan antolatu ziren.
Bestalde 1978. urtean Almen Kirol Elkartea sortu zen eta eskualdeko harrobiko kirolean aritu zen, futbolean bereziki. Emakumezkoen futbol taldeak luzaro iraun zuen, 2005ean Arizmendi izena hartu zuen arte. 2016an bailarako talde guztiek bat egin eta Leintz Arizmendi Futbol Taldea eratu zen.

### 2005eko Kilometroak

2005eko Kilometroak jaialdiko geltokietako bat, ALMENen eraikinean egon zen, hain zuzen ere.

## Erreferentziak

* 1 2 (Gaztelaniaz) RAMOS, JOXEBI. (2016-04-24). «Almen cumple su 50 aniversario: Ahalmen» El Diario Vasco (Noiz kontsultatua: 2024-04-25).
* ↑ «Lehen bertso eskola: Euskara herriari eman zioten» Argia (Noiz kontsultatua: 2024-04-25).
* ↑ Almen'83 : IX Olimpiada Marianista : [Escoriaza 27-28-29 diciembre 1983. ] SM, D.L. 1984 (Noiz kontsultatua: 2024-04-25).
* ↑ Leintz Arizmendi Futbol Taldea sortu da, emakumezkoen futbolaren mesedetan — TUlankide MONDRAGON. (Noiz kontsultatua: 2017-11-01).
* ↑ «Kilometroak 2005: Ikastolen festako ibilbidea erabaki dute - Debagoiena» Goiena.eus (Noiz kontsultatua: 2024-04-25).

## Kanpo estekak

* Datuak: Q16515917
# 2010eko urriko Baztango hegazkin istripua

2010eko urriko Baztango hegazkin istripua hegazkin arin baten ezbeharra izan zen, 2010eko urriaren 12an Alkurruntz mendian gertatu zena, Otsondo mendatetik gertu. Istripua eguerdi aldean gertatu zen, laino itxia zegoela, eta haren ondorioz hegazkinean zihoazen hiru gizonezko frantsesak hil ziren. Hegazkin arina DR400-180 modelokoa zen, 1978 urtean ekoiztua, eta Frantziako Lézignan-Corbièresko aerodromotik abiatua zen goizean.

## Gertakariak

Alkurruntz mendiaren inguruan zebilen ehiztari batek eguerdian aurkitu zituen hegazkinaren aztarnak, sakabanatuta. Berehala eman zuen abisu, eta larrialdi zerbitzuak heldu zirenean, ezbeharraren larritasunaz jabetu ziren: hainbat zatitan suntsitutako hegazkin arin bat zen, pribatua, eta barruan zihoazen hiru gizonak hilda zeuden. Istripua aski leku malkarrean jazo zen, eta ez zen erraza izan larrialdi zerbitzuentzat ikerketa hasteko lanak abiatzea eta gorpuzkinak bertatik ateratzea. Oronoz-Mugairiko suhiltzaileek eta Elizondoko osasun profesionalek parte hartu zuten, Poliziarekin batera, egin ziren lanetan.
Frantziako matrikuladuna zen hegazkin arina, eta Lézignan-Corbières hiriko aerodromotik abiatua zen goizean, Hondarribiko aireportua helmuga zuela. Han erregai depositua bete eta Salamancara bidean jarraitzeko asmoa zuten bidaiariek. Nafarroako Gobernuko informazio iturrien arabera, Afrikarako dirua lortzeko rally batean parte hartzen ari zen, beste hamalau hegazkin arinekin batera. Afrikako eskola sistema hobetzeko baliabideak lortzea zuen ekimenak xede. Frantziatik abiatzea, eta Senegalera iristea zen, printzipioz, rallyaren helburua.

## Erreferentziak

* 1 2 Iraola, Arantxa. Hiru gizonezko hil dira Baztanen hegazkin batek izaniko istripuan. Berria, 2010eko urriak 13, CC-BY-SA-4.0, berria.eus (Noiz kontsultatua: 2021-3-18).

## Kanpo estekak

* Datuak: Q12252637
# 2010eko uztailaren 11ko eguzki eklipsea

2010eko uztailaren 11ko eguzki eklipsea eklipse osoa izan zen. Eguzki eklipse bat Ilargia Lurra eta Eguzkiaren artean igarotzen denean gertatzen da, Lurrean dagoen ikusle batentzat Eguzkiaren argia osorik edo zati batean estaliz. Eguzki eklipse oso bat gertatzen da Ilargiaren itxurazko diametroa Eguzkiarena baino handiagoa denean, zuzenean eguzkiarne argi guztia blokeatuz, eta eguna iluntasunean bilakatuz. Osotasuna Lurraren gainean oso esparru estuan gertatzen da, eta eguzki eklipse partziala bere inguruan milaka kilometrotan zehar hedatzen da.
1.058ko magnitudea izan zuen. Eklipse osoaren iraupenik handiena 5 minutu eta 20 segundokoa izan zen. Bere ibilbidean hegoaldeko Ozeano Barea zeharkatu zuen.

## Erreferentziak

* ↑ NASA. Fitxa. .

## Kanpo estekak

* Datuak: Q774379
* Multimedia: Solar eclipse of 2010 July 11 / Q774379
# 2011-12ko Hierroko erupzioa

2011-12ko Hierroko erupzioa 2011ko urriaren 10 eta 2012ko martxoaren 5 artean izan zen Kanarietako Hierro uhartearen ondoan. La Restinga herrixkatik bi kilometrotara, itsasoaren azpian, pitzadura bat agertu zen. Bigarren fase bat iragarri arren, ez zen halakorik gertatu. Sumendiak 329 milioi metro kubiko material isuri zituen guztira.

## Erreferentziak

* ↑ Portugal, Amaia. (2013-01-10). «Hierroko erupzioa halako 9.000, irla berri bat sortzeko» Berria.

## Kanpo estekak

* Datuak: Q3322048
* Multimedia: 2011-2012 El Hierro eruption / Q3322048
# 2010eko hamarkada

2010eko hamarkadak 2010etik 2019. urtera bitarteko iraupena du, biak barne.
| Hamarkadak: | 2000koa - 2010koa - 2020koa |
| Urteak: | 2010 2011 2012 2013 2014 2015 2016 2017 2018 2019 |

## Gertaerak
### Gertaerak

* 2010eko abenduaren 17an Arabiar Udaberria piztu zen Tunisian, eta hortik Egipto, Libia, Yemen, Siria eta Bahrainera.
* 2011ko urriaren 20an borroka armatua behin betiko utzi zuela adierazi zuen ETAk.
** Maiatzaren 15ean abiatu zen M-15 mugimendua Madrilen, eta hortik espainiar estatuko beste leku batzuetara.
* 2015eko apirilaren 25ean lurrikara bortitza pairatu zuen Nepalek, ia 9.000 hildakorekin.
** Abenduaren 12an adostu zuten munduko 196 herrialdek Parisko Hitzarmena, berotze globalaren aurka.
* 2017an izendatu zuten Donald Trump presidente AEBetan.

### Kirolak

* 2010eko maiatzaren 17an Edurne Pasaban mendizale tolosarra, Shisha Pangma igo ostean, bilakatu zen 14 zortzimilakoak igotzen munduko lehenengo emakume.

### Pertsona nabarmenak
## Kanpo estekak

* Datuak: Q19022
* Multimedia: 2010s / Q19022
# 2010eko Yushuko lurrikara

2010eko Yushuko lurrikara Txinako Herri Errepublikako Qinghai probintzian dagoen Yushu Tibetar Prefektura autonomoan epizentroa izan zuen lurrikara izan zen. Richter eskalan 7,1 graduko indarra izan zuen eta gutxienez 2.698 pertsona hil zituen.

## Ikus, gainera

* Txinako lurrikaren zerrenda

## Kanpo estekak

* (Ingelesez) Lurrikarari buruzko txostena AEBetako geologia zerbitzuaren webgunean.
* Lurrikararen albistea Berria egunkarian.
* Datuak: Q381766
* Multimedia: 2010 Yushu earthquake / Q381766
# 2011 Veteraniya

2011 Veteraniya asteroide gerrikoan aurkitutako 2011. asteroidearen izena da. 1970eko abuztuak 30ean aurkitu zuen Tamara Smirnovak Nauchnyjetik. Bere behin-behineko izendapen zientifikoa 1970 QBL1 zen. Bere izena bigarren mundu gerrako beteranoengatik jasotzen du.

## Kanpo estekak

* Datuak: Q743552
# ACB Ligako MVP Saria

ACB Ligako MVP Saria espainiar saskibaloi ligako jokalari baliotsuenaren saria da. Lehendabizikoz 1991–92 denboraldian eman zuten eta harrezkero lau jokalarik irabazi dute bi alditan edo gehiago: Darryl Middleton (hirutan), Arvydas Sabonis, Tanoka Beard eta Luis Scola hain zuzen ere. Espainiar herritartasuna duten bost jokalarik irabazi dute: Juan Carlos Navarro, Marc Gasol, Felipe Reyes, Fernando San Emeterio eta Nikola Mirotić.

## Saridunen zerrenda

| Denboraldia | Jokalaria | Taldea |
| 1991–92 | Darryl Middleton | Valvi Girona |
| 1992–93 | Darryl Middleton (2) | Caja San Fernando |
| 1993–94 | Arvydas Sabonis | Real Madrid |
| 1994–95 | Arvydas Sabonis (2) | Real Madrid |
| 1995–96 | Michael Anderson | Caja San Fernando |
| 1996–97 | Kenny Green | Taugrés |
| 1997–98 | Dejan Bodiroga | Real Madrid |
| 1998–99 | Tanoka Beard | Real Madrid |
| 1999–00 | Darryl Middleton (3) | Casademont Girona |
| 2000–01 | Lou Roe | Gijón Baloncesto |
| 2001–02 | Tanoka Beard (2) | DKV Joventut |
| 2002–03 | Wálter Herrmann | Jabones Pardo Fuenlabrada |
| 2003–04 | Andrés Nocioni | TAU Cerámica |
| 2004–05 | Luis Scola | TAU Cerámica |
| 2005–06 | Juan Carlos Navarro | FC Barcelona |
| 2006–07 | Luis Scola (2) | TAU Cerámica |
| 2007–08 | Marc Gasol | Akasvayu Girona |
| 2008–09 | Felipe Reyes | Real Madrid |
| 2009–10 | Tiago Splitter | Caja Laboral |
| 2010–11 | Fernando San Emeterio | Caja Laboral |
| 2011–12 | Andy Panko | Lagun Aro GBC |
| 2012–13 | Nikola Mirotić | Real Madrid |
| 2013–14 | Justin Doellman | Valencia Basket |
| 2014-15 | Felipe Reyes | Real Madrid |
| 2015-16 | Ioannis Bourousis | Laboral Kutxa |

## Ikus, gainera

* ACB Ligako Jokalari Gazte Onenaren Saria
* NBAko Jokalari Baliotsuenaren Saria

## Kanpo estekak

* ACB Ligaren webgune ofiziala (Gaztelaniaz)
* Datuak: Q1387630
# ABS-CBN

ABS-CBN Corporation edo ABS-CBN, Filipinetako hedabideen konglomeratua da, egoitza nagusia Quezon Hirian duena. Konpainia 1946an sortu zen Bolinao Electronics Corporation bezala. Alto Broadcasting System eta Chronicle Broadcasting Network-en batuz sortu zen.

## Kanpo estekak

* (Ingelesez) ABS-CBNren webgune ofiziala
* Datuak: Q287617
* Multimedia: ABS-CBN Corporation / Q287617
# AC/DC

AC/DC Australiako hard rock musika talde bat da. 1973an Malcolm eta Angus Young anaia eskoziarrek sortu zuten.

## Historia

Taldearen lehen kontzertua 1973ko abenduaren 24ko gauean izan zen, Can I Sit Next to You Girl-en estreinuarekin. Kantaria Dave Evansek zen.
Hasieratik zuzeneko ekitaldiak oso famatuak egin ziren, Angus Young gitarra jotzailearen estilo ezin hobea tarteko: deigarria zen oso, kontzertuetara eskolako uniformez jantzita joaten baitzen. 1976an, merkatuko lehen postuetara iritsi ziren Let There Be Rock (1977) eta Powerage (1978) diskoei esker. Highway to Hell (1979) diskoaren milioika ale saldu ziren. 1980ko otsailaren 19an, Bon Scott kantaria hil zen, koma etilikoaren ondorioz, eta Geordi taldeko Brian Johnson-ek, haren tokia hartu zuen.
* Angus Young 2001eko kontzertu batean.
* AC/DC taldea.
* AC/DC taldea.
Mundu osoan, 200 milioi album inguru saldu dituzte eta haietatik 70 milioi Estatu Batuetan. Haien disko arrakastatsuena Back in Black izan zen, 50 milioi aletik gorako salmentekin; Thrillerren ondoren, munduan gehien saldu den diskoa da. Hainbat laudorio jaso dituzte hard rock zaleen aldetik, beti postu gorenetan baitabiltza, eta aipatzekoa da “Hil aurretik entzun beharreko 50 taldeak” izeneko telebista saioan bigarren postuan mantendu zirela.
Taldearen izena Young anaien arrebaren josteko makinako AC/DC laburduratik atera zuten: alternating current / direct current zioen (korronte alternoa, korronte zuzena), taldearen energia eta potentziala agertzeko.

## Diskografia

| 1974 High Voltage (australiar bertsioa) 1975 T.N.T. (australiar bertsioa) 1976 High Voltage (aurreko bien aukeraketa) 1976 Dirty Deeds Done Dirt Cheap 1977 Let There Be Rock 1978 Powerage 1978 If You Want Blood You've Got It 1979 Highway to Hell 1980 Back In Black 1981 For Those About to Rock We Salute You 1983 Flick of the Switch 1984 74 Jailbreak 1985 Fly on the Wall | 1986 Who Made Who 1988 Blow Up Your Video 1990 The Razors Edge 1992 Live! 1992 Live! Two CD Collector's Edition 1995 Ballbreaker 1997 Volts 1997 Live from the Atlantic Studios 1997 Let There be Rock: The Movie, Live in Paris 2000 Stiff Upper Lip 2008 Black Ice 2014 Rock or Bust 2020 Power Up |

## Kanpo estekak

* Webgune ofiziala (Ingelesez)
* Highway to Hell YouTuben
* Agnusen strepeasea Barakaldoko BECen
* Sarrerako Rock n' roll train BECen
* Thunderstruck BECen
* Datuak: Q27593
* Multimedia: AC/DC / Q27593
# ABkrossa

ABkrossa edota Euskararen Aldeko Amara Berriko krossa 2014ean sorturiko lasterketa herrikoia da. Proba honen helburua auzoan euskararen erabilera sustatzea delarik, jendea aldi berean kirolaz gozatzera animatuz.

## Kanpo estekak

* www.abkrossa.eus
* Datuak: Q20492285